open-index/open-wikipedia-markdown huggingface dataset:
จอร์จ แม็คคาร์ทนีย์ เอิร์ลแม็คคาร์ทนีย์ที่ 1

**จอร์จ แม็คคาร์ทนีย์, เอิร์ลแม็คคาร์ทนีย์ที่ 1** KB (, 14 พฤษภาคม 1737 — 31 พฤษภาคม 1806) นักการทูตและรัฐบุรุษชาวอังกฤษเป็นที่รู้จักจากการเป็นทูตชาวอังกฤษคนแรกที่เดินทางมายังจีนในรัชสมัย จักรพรรดิเฉียนหลง

*George Macartney ไม่ควรสับสนกับSir George Macartneyซึ่งเป็นรัฐบุรุษของอังกฤษในยุคหลัง***จอร์จ แม็คคาร์ทนีย์, เอิร์ลแม็คคาร์ทนีย์ที่ 1** ( 14 พฤษภาคมพ.ศ. 2280 – 31 พฤษภาคม พ.ศ. 2349) สะกดด้วยคำว่าMacartney **เป็น**รัฐบุรุษชาวแองโกล-ไอริชผู้บริหารอาณานิคม และนักการทูต ซึ่งดำรงตำแหน่งผู้ว่าการเกรเนดามาดราสและเคปโคโลนีที่อังกฤษยึดครอง เขามักถูกจดจำจากการสังเกตของเขาหลังจากชัยชนะของอังกฤษในสงครามเจ็ดปีและการขยายดินแดน ในเวลาต่อมา ที่สนธิสัญญาปารีสซึ่งปัจจุบันอังกฤษควบคุม " จักรวรรดิอันกว้างใหญ่ที่ดวงอาทิตย์ไม่เคยตกดิน "

## ปีแรก ๆ
เขาเกิดในปี  พ.ศ. 2302 โดยเป็นลูกชายคนเดียวของ George McCartney นายอำเภอระดับสูงแห่ง Antrimและ Elizabeth Winder McCartney สืบเชื้อสายมาจากตระกูลMcCartney สาขาในสกอตแลนด์ ซึ่งบรรพบุรุษมีถิ่นกำเนิดในไอร์แลนด์ และได้รับที่ดินในสกอตแลนด์เพื่อรับใช้ภายใต้การนำของEdward Bruceน้องชายของ Robert the Bruce Macartneys of Auchenleck, Kirkcudbrightshireตั้งถิ่นฐานใน Lissanoure County Antrimประเทศไอร์แลนด์ซึ่งเป็นบ้านเกิดของเขา

หลังจากจบการศึกษาจาก Trinity College Dublinในปี  พ.ศ. 2302 เขาก็เข้าเป็นนักเรียนของ Temple, London ผ่านStephen Foxพี่ชายของCharles James Foxเขาถูกพาตัวไปโดยลอร์ดฮอลแลนด์ 

ได้รับการแต่งตั้งเป็นทูตพิเศษประจำรัสเซียในปี พ.ศ. 2307 เขาประสบความสำเร็จในการเจรจากับแคทเธอรีนที่ 2เพื่อเป็นพันธมิตรระหว่างบริเตนใหญ่และประเทศนั้น เขาถูกส่งกลับไปยังสภาไอริช ในปี พ.ศ. 2311 ในฐานะ สมาชิกรัฐสภาของเขตอาร์มากห์เพื่อทำหน้าที่หัวหน้าเลขาธิการของไอร์แลนด์ เมื่อลาออกจากตำแหน่งนี้ เขาได้แต่งตั้งให้เป็นอัศวิน 

ในปี พ.ศ. 2318 เขากลายเป็น ผู้ ว่าการบริติชเวสต์อินดีสและได้รับแต่งตั้งเป็นบารอนมักคาร์ตนีย์ในขุนนางแห่งไอร์แลนด์ในปี พ.ศ. 2319 เขาได้รับเลือกให้นั่งในรัฐสภาอังกฤษ (เบเร อัลสตัน) ตั้งแต่ปี พ.ศ. 2323 ถึง พ.ศ. 2324
หมวดหมู่:ชาวอังกฤษ
บานลุง (เมือง)

**บานลุง** () เป็นเมืองหลักของจังหวัดรัตนคีรี ตั้งอยู่ทางทิศตะวันออกเฉียงเหนือของประเทศกัมพูชา. บานลุงอยู่หางจากกรุงพนมเปญ  636 กิโลเมตร จังหวัดรัตนคีรีมีชายแดนติดกับประเทศเวียดนาม และประเทศลาว บานลุงยังเป็นเมืองหลักของอำเภอบานลุง เมืองบานลุงมีประชากรประมาณ 30,399 คน เมืองนี้กลายเป็นเมืองหลักของจังหวัดรัตนคีรีในปี พ.ศ. 2522 หลังจากการล่มสลายของเขมรแดง เมืองหลักถูกย้ายจากเวินไซไปยังบานลุง เพื่ออำนวยความสะดวกในการค้ากับประเทศเวียดนาม เมืองนี้ยังเป็นเมืองที่ชนกลุ่มน้อยนำของเข้ามาขายอยู่เป็นประจำ
## แกลเลอรี่

ไฟล์:Banlung.jpg
ไฟล์:Budizam u provinciji Ratanakiri.jpg
ไฟล์:Budističko svetište u Banlungu 24.1.2018.jpg
ไฟล์:Prikaz Bude u Banlungu.jpg
ไฟล์:Crkva u Banlungu.jpg
ไฟล์:Banlung u siječnju.jpg
ไฟล์:Banka u Banlungu.jpg
ไฟล์:Banlung siječnja 2018.jpg
ไฟล์:Jezero u Banlungu.jpg
ไฟล์:Kmerski grad Banlung, u sumrak.jpg


## อ้างอิง

หมวดหมู่:เมืองในประเทศกัมพูชา
หมวดหมู่:จังหวัดรัตนคีรี
สำโรง (เมือง)

**สำโรง** () เป็นเมืองหลักของ จังหวัดอุดรมีชัย เป็นเมืองที่อยู่ทางตะวันตกเฉียงเหนือของประเทศกัมพูชา เป็นเมืองที่เป็นทางผ่านไปยังโอสะเม็ดซึ่งอยู่ชายแดนประเทศไทย

## แกลเลอรี่

ไฟล์:Samraong school.jpg|โรงเรียนในเมืองสำโรง
ไฟล์:Samraong market stalls.jpg|ตลาดในเมืองสำโรง


## อ้างอิง

หมวดหมู่:เมืองในประเทศกัมพูชา
หมวดหมู่:จังหวัดอุดรมีชัย
โฎนแกว (เมือง)

**โฎนแกว** () เป็นเมืองหลักของ จังหวัดตาแก้ว ประเทศกัมพูชา ในปี พ.ศ. 2541 มีประชากร 39,186 คน พื้นที่ส่วนใหญ่เป็นพื้นที่ลุ่มซึ่งมีการปลูกข้าวเป็นจำนวนมาก และนอกจากนี้ยังขึ้นชื่อเรื่องการทอผ้า

## อ้างอิง

หมวดหมู่:เมืองในประเทศกัมพูชา
หมวดหมู่:จังหวัดตาแก้ว
สวง (เมือง)

**กรุงสวง** () เป็นเมืองหลักของจังหวัดตะโบงคมุม  ซึ่งเป็นจังหวัดใหม่ที่แยกมาจากจังหวัดกำปงจามเมื่อปี พ.ศ. 2557 เมืองนี้ตั้งอยู่ตามทางหลวงเอเชียสาย 11 และ ทางหลวงหมายเลข 7 (กัมพูชา) ที่เชื่อมต่อกับชายแดนเวียดนามซึ่งมีศักยภาพในการพัฒนาด้านการค้าทางการเกษตรและกับเวียดนาม

## อ้างอิง

หมวดหมู่:เมืองในประเทศกัมพูชา
หมวดหมู่:จังหวัดตะโบงคมุม
ถนนลูกหลวง

**ถนนลูกหลวง** () เป็นถนนสายหนึ่งในพื้นที่กรุงเทพมหานคร มีจุดเริ่มต้นจากบริเวณตลาดมหานาค เชิงสะพานจตุรพักตร์รังสฤษดิ์ หรือสะพานขาว ไปสิ้นสุดที่บริเวณตลาดเทวราชหรือตลาดเทเวศร์ ที่สะพานเทเวศร์นฤมิตร ริมแม่น้ำเจ้าพระยา เป็นถนนที่เลียบไปกับคลองผดุงกรุงเกษม และเป็นถนนที่อยู่ด้านตรงข้ามกับถนนกรุงเกษมตลอดทั้งสาย

ถนนลูกหลวงสร้างขึ้นในสมัยรัชกาลที่ 5 พร้อม ๆ กับการขุดคลองผดุงกรุงเกษม เช่นเดียวกับถนนหลวง และถนนหลานหลวง รวมถึงสะพานนพวงศ์ และได้รับชื่อพระราชทานว่า "ลูกหลวง" เนื่องจากตัดผ่านวังของพระเจ้าลูกยาเธอหลายพระองค์ เช่น วังไชยา, วังนางเลิ้ง และวังลดาวัลย์

## สถานที่สำคัญ
*ทำเนียบรัฐบาล
*สำนักงานทรัพย์สินส่วนพระมหากษัตริย์
*วัดสมณานัมบริหาร (วัดญวนสะพานขาว)
*สะพานอรทัย
*กระทรวงศึกษาธิการ

## อ้างอิง
*
## แหล่งข้อมูลอื่น
*
คาลาปัน

**นครคาลาปัน** () เป็นนครระดับที่สาม และเป็นเมืองศูนย์กลางของจังหวัดโอเรียนตัลมินโดโร ประเทศฟิลิปปินส์ ในปี ค.ศ. 2015 มีประชากร 133,893 คน คาลาปันถือว่าเป็นประตูสู่โอเรียนตัลมินโดโร และมีท่าเรือที่ใหญ่ที่สุดบนเกาะมินโดโร ใช้เวลาเดินทาง 45 จากท่าเรือบาตังกัสซิตี

คาลาปัน เป็นหนึ่งในสองนครในเขตมีมาโรปา อีกแห่งหนึ่งของปูเวร์โตปรินเซซาในจังหวัดปาลาวัน แต่คาลาปันถือว่าเป็นศูนย์กลางการบริหารของเขต และเป็นศูนย์กลางด้านพาณิชยกรรม อุตสาหกรรม การขนส่ง การสื่อสาร ศาสนา และการศึกษา

## เมืองพี่น้อง
* บาเลนซูเวลา, ฟิลิปปินส์

## อ้างอิง

## แหล่งข้อมูลอื่น

* เว็บไซต์อย่างเป็นทางการ

หมวดหมู่:จังหวัดโอเรียนตัลมินโดโร
หมวดหมู่:เมืองในเขตมีมาโรปา
หมวดหมู่:เมืองท่าในประเทศฟิลิปปินส์
มัมบูเรา

**มัมบูเรา** เป็นเทศบาลระดับที่สอง และเป็นศูนย์กลางของจังหวัดโอกซีเดนตัลมินโดโร เขตมีมาโรปา ประเทศฟิลิปปินส์ ในปี ค.ศ. 2015 มีประชากร 42,975 คน

การขนส่งในตัวเมืองที่สำคัญได้แก่ รถสามล้อเครื่อง ส่วนการเดินทางไปยังส่วนอื่น ๆ ของเกาะมินโดโร สามารถเดินทางได้โดยรถตู้, รถจี๊ปนีย์ และรถโดยสารประจำทาง มัมบูเรามีสนามบินที่ชื่อว่าท่าอากาศยานมัมบูเรา โดยให้บริการเที่ยวบินเช่าเหมาลำเป็นหลัก แต่ก่อนหน้านั้นเคยมีเที่ยวบินประจำของสายการบินฟิลิปปินส์แอร์ไลน์

## อ้างอิง

## แหล่งข้อมูลอื่น

* เว็บไซต์อย่างเป็นทางการ
* Philippine Standard Geographic Code
* Philippine Census Information
* Local Governance Performance Management System 

หมวดหมู่:จังหวัดโอกซีเดนตัลมินโดโร
หมวดหมู่:เมืองในเขตมีมาโรปา
โรมโบลน (เทศบาล)

**โรมโบลน** เป็นเทศบาลระดับที่สาม และเป็นเมืองศูนย์กลางของจังหวัดโรมโบลน ประเทศฟิลิปปินส์ ในปี ค.ศ. 2015 มีประชากร 38,758 คน โรมโบลนตั้งอยู่บนเกาะโรมโบลน หนึ่งในสามเกาะหลักของจังหวัด อีกสองแห่งได้แก่ เกาะซีบูยัน และเกาะตาบลาส

## อ้างอิง

## แหล่งข้อมูลอื่น

* Philippine Standard Geographic Code 
* Philippine Census Information 
* Local Governance Performance Management System 
* Tourist Attractions - Romblon, Romblon  Provincial Government of Romblon website. Retrieved on 1 April 2013
* Romblon Island at OpenStreetMap

หมวดหมู่:จังหวัดโรมโบลน
หมวดหมู่:เมืองในเขตมีมาโรปา
ราชวงศ์บาร์เซโลนา

**ราชวงศ์บาร์เซโลนา** () เป็นราชวงศ์ในยุคกลางที่ปกครองอาณาจักรเคานต์บาร์เซโลนาอย่างต่อเนื่องตั้งแต่ ค.ศ. 878 และบัลลังก์แห่งอารากอนตั้งแต่ ค.ศ. 1137 (ในฐานะกษัตริย์ตั้งแต่ ค.ศ. 1162) โดยสืบเชื้อสายมาจากกลุ่มชนเบลโลนิด ลูกหลานของวิลเฟรดผู้ขนดก สืบทอดต่อพื้นที่ส่วนใหญ่ของอาณาจักรเคานต์กาตาลาในคริสตศตวรรษที่ 13 และก่อตั้งราชรัฐกาตาลุญญาขึ้นมา รวมมันเข้ากับอาณาจักรอารากอนผ่านทางการแต่งงานและการพิชิตดินแดนและอาณาจักรมากมายจนกระทั่งลูกหลานเพศชายที่ถูกต้องตามกฎหมายคนสุดท้ายของสายหลัก มาร์ตินผู้มีมนุษยธรรม สิ้นพระชนม์ ใน ค.ศ. 1410 สายย่อยของตระกูลปกครองอูร์เฌ็ลย์ (ตั้งแต่ ค.ศ. 992) และกันดิอาต่อไป สายย่อยของราชวงศ์ยังปกครองอูโซนาเป็นช่วง ๆ ตั้งแต่ ค.ศ. 878 จนถึง ค.ศ. 1111, พรอว็องส์ ตั้งแต่ ค.ศ. 1112 ถึง ค.ศ. 1245 และซิซิลี ตั้งแต่ ค.ศ. 1282 ถึง ค.ศ. 1409 ด้วยการประนีประนอมแห่งกัสเปในปี ค.ศ. 1412 บัลลังก์แห่งอารากอนถูกส่งต่อไปยังสายของตระกูลตรัสตามารา ที่สืบเชื้อสายมาจากอินฟันตาอะลีอูโนแห่งตระกูลบาร์เซโลนา

## ยศตำแหน่งของตระกูลบาร์เซโลนาและวันที่ได้รับมา

* เคานต์แห่งอูร์เฌ็ลย์ (ค.ศ. 870–992)
* เคานต์แห่งบาร์เซโลนา (ค.ศ. 878–1410) รับช่วงต่อมาจากสายอื่นของตระกูล (ตระกูลซาลาบี - ซาลาบาร์ริอา - นาปูลาอ็อน ซาลาบาร์ริอาที่ 3 แห่งมุนซาร์รัต)
* เคานต์แห่งฌิโรนา (ค.ศ. 878–1410)
* เคานต์แห่งอูโซนา (ค.ศ. 1111–1410)
* เคานต์แห่งบาซาลู (ค.ศ. 1111–1410) รับช่วงต่อมาจากสายอื่นของตระกูล
* เคานต์แห่งพรอว็องส์ (ค.ศ. 1112–1245)
* เคานต์แห่งเบร์กา (ค.ศ. 1118–1410)
* เคานต์แห่งซาร์ดัญญา (ค.ศ. 1118–1410) รับช่วงต่อมาจากสายอื่นของตระกูล
* เคานต์แห่งกุมเฟล็น (ค.ศ. 1118–1410)
* เจ้าชายแห่งอารากอน (ค.ศ. 1137–1162)
* กษัตริย์แห่งอารากอน (ค.ศ. 1162–1410)
* เคานต์แห่งรูซียง (ค.ศ. 1172–1410)
* เคานต์แห่งปัลยัสฌูซา (ค.ศ. 1192–1410)
* ลอร์ดแห่งมงเปอลีเย (ค.ศ. 1204–1249)
* กษัตริย์แห่งบาเลนเซีย (ค.ศ. 1238–1410)
* กษัตริย์แห่งมาจอร์กา (ค.ศ. 1276–1410)
* กษัตริย์แห่งซิซิลี (ค.ศ. 1282–1410)
* กษัตริย์แห่งซาร์ดิเนียและกอร์ซิกา (ค.ศ. 1297–1410)
* ดยุคแห่งเอเธนส์ (ค.ศ. 1312–1388)
* เคานต์แห่งอูร์เฌ็ลย์ (ค.ศ. 1314–1413)
* ดยุคแห่งนาอูปาตริอา (ค.ศ. 1319–1390)

*
หมวดหมู่:ประวัติศาสตร์กาตาลุญญา
พระเจ้าอาฟงซูที่ 2 แห่งโปรตุเกส

**พระเจ้าอาฟงซูที่ 2 แห่งโปรตุเกส** (; 23 เมษายน 1185 — 25 มีนาคม 1123) กษัตริย์ลำดับที่ 3 แห่งราชวงศ์บูร์กอญ ประสูติที่กูอิงบรา เมื่อวันที่ 23 เมษายน ค.ศ. 1185 และสวรรคตเมื่อวันที่ 25 มีนาคม ค.ศ. 1223 ที่เมืองเดียวกัน พระองค์เป็นพระราชโอรสพระองค์ที่ 2 ในพระเจ้าซังชูที่ 1 แห่งโปรตุเกส พระองค์สืบราชบัลลังก์ต่อจากพระราชบิดาของพระองค์เมื่อวันที่ 26 มีนาคม ค.ศ. 1211

thumb|พระสาทิสลักษณ์ของพระเจ้าอาฟงซูที่ 2 ในคริสต์ศตวรรษที่ 17

## อ้างอิง

หมวดหมู่:พระมหากษัตริย์โปรตุเกส
พรรคประชาชนปฏิรูป

**พรรคประชาชนปฏิรูป**  (, ย่อ: ปชช.) ได้รับการรับรองการจดทะเบียนจัดตั้งพรรคการเมือง ตามประกาศนายทะเบียนพรรคการเมือง เลขที่ 7/2561 ตั้งแต่วันที่ 3 ตุลาคม พ.ศ. 2561 โดยมีไพบูลย์ นิติตะวัน เป็นหัวหน้าพรรคคนแรก และสนับสนุนพลเอก ประยุทธ์ จันทร์โอชา เป็นนายกรัฐมนตรีตั้งแต่หาเสียงเลือกตั้ง

กระทั่งวันจันทร์ที่ 5 สิงหาคม พ.ศ. 2562 นายไพบูลย์ได้ยื่นเรื่องขอเลิกกิจการพรรคประชาชนปฏิรูปตามมติที่ประชุมคณะกรรมการบริหารพรรคประชาชนปฏิรูปต่อ คณะกรรมการการเลือกตั้ง หรือ กกต. ต่อมาในการประชุมคณะกรรมการการเลือกตั้งเมื่อวันจันทร์ที่ 26 สิงหาคม พ.ศ. 2562 ที่ประชุมมีมติเป็นเอกฉันท์ให้พรรคประชาชนปฏิรูปสิ้นสภาพพรรคการเมือง

กระทั่งวันศุกร์ที่ 6 กันยายน พ.ศ. 2562 ราชกิจจานุเบกษาได้เผยแพร่ประกาศคณะกรรมการการเลือกตั้ง เรื่อง พรรคประชาชนปฏิรูปสิ้นสภาพพรรคการเมือง โดยให้มีผลนับแต่วันที่ประกาศในราชกิจจานุเบกษา

## การเลือกตั้งทั่วไป พ.ศ. 2562
วันที่ 7 กุมภาพันธ์ พ.ศ. 2562 นายไพบูลย์ นิติตะวัน หัวหน้าพรรคประชาชนปฏิรูป พร้อมด้วยตัวแทนพรรค เดินทางเข้ายื่นสมัคร ส.ส.แบบบัญชีรายชื่อต่อ กกต. เสนอนโยบายที่ใช้หาเสียงของพรรคที่น้อมนำคำสอนของพระพุทธเจ้ามาปฏิบัติเพื่อแก้ไขปัญหาของประเทศ

วันที่ 8 กุมภาพันธ์ พ.ศ. 2562 ไพบูลย์ นิติตะวัน หัวหน้าพรรคประชาชนปฏิรูป ยื่นหนังสือต่อ กกต. คัดค้านกรณีพรรคไทยรักษาชาติเสนอชื่อทูลกระหม่อมหญิงอุบลรัตน์เป็นนายกรัฐมนตรี และขอให้ยุบพรรค

## ประวัติการทำงานในรัฐสภา

## อ้างอิง

หมวดหมู่:พรรคการเมืองไทยที่ก่อตั้งในปี พ.ศ. 2561
หมวดหมู่:พรรคการเมืองไทยที่ยุบพรรคในปี พ.ศ. 2562

หมวดหมู่:พรรคการเมืองไทยในอดีต
ฟุตบอลทีมชาติอียิปต์

**ฟุตบอลทีมชาติอียิปต์** ( รู้จักกันในฉายา "ฟาโรห์") เป็นทีมฟุตบอลชายตัวแทนของประเทศอียิปต์ อยู่ภายใต้การดูแลของสมาคมฟุตบอลอียิปต์ (EFA) ซึ่งก่อตั้งในปี ค.ศ. 1921 และเป็นผู้ควบคุมฟุตบอลในประเทศอียิปต์ ทีมชาติอียิปต์เคยใช้สนามกีฬานานาชาติไคโรเป็นสนามเหย้า แต่ในปี ค.ศ. 2012 ได้ย้ายไปเล่นที่สนามกีฬาบุรญุลอะร็อบในอเล็กซานเดรีย ผู้จัดการทีมในปัจจุบันคือ อีฮาบ ญะลาล

อียิปต์เป็นทีมชาติที่ประสบความสำเร็จมากที่สุดในทวีปแอฟริกา โดยคว้าแชมป์แอฟริกาคัพออฟเนชันส์ถึง 7 สมัย ในปี 1957, 1959 (เจ้าภาพ), 1986, 1998, 2006, 2008 และ 2010 อันดับโลกฟีฟ่าที่สูงที่สุดคืออันดับที่ 9 ทำให้เป็นหนึ่งในสามทีมชาติของแอฟริกาที่เคยติด 10 อันดับแรกของฟีฟ่า อียิปต์ปรากฏตัวในฟุตบอลโลก 3 ครั้ง ในปี 1934, 1990 และ 2018 และเป็นทีมแรกในแอฟริกาและตะวันออกกลางที่ผ่านเข้าไปเล่นรอบสุดท้ายของฟุตบอลโลก

อียิปต์ผ่านเข้าไปเล่นรอบสุดท้ายของแอฟริกาคัพออฟเนชันส์ 2017 และจบอันดับรองชนะเลิศ หลังจากแพ้นัดชิงชนะเลิศให้แก่แคเมอรูน การแข่งขันครั้งนี้ ทำให้อันดับโลกฟีฟ่าขยับไปถึงอันดับที่ 19 ในเดือนพฤษภาคม ค.ศ. 2017

วันที่ 8 ตุลาคม ค.ศ. 2017 อียิปต์ผ่านรอบคัดเลือกและได้ไปเล่นรอบสุดท้ายของฟุตบอลโลก 2018 เป็นครั้งแรกในรอบ 28 ปี และเป็นครั้งที่สามที่ทีมได้ปรากฏตัวในการแข่งขันรายการนี้

## สถิติ

ผู้เล่น**ตัวหนา** หมายถึง ผู้เล่นที่ยังคงเล่นให้แก่ทีมชาติในปัจจุบัน

### ลงเล่นมากที่สุด

### ทำประตูสูงสุด

## อดีตผู้เล่นที่มีชื่อเสียง
* ฮัสซาน เชฮาต้า
* อิศอม อัลฮะเฎาะรี

## เกียรติประวัติ
### แอฟริกา
*20px **[[แอฟริกาคัพออฟเนชันส์]]**
:ชนะเลิศ (7): 15px 1957, 15px 1959, 15px 1986, 15px 1998, 15px 2006, 15px 2008, 15px 2010 (ชนะเลิศมากที่สุด)
:รองชนะเลิศ (3): 15px 1962, 15px 2017, 15px 2021
:อันดับที่สาม (3): 15px 1963, 15px 1970, 15px 1974
:อันดับที่สี่ (3): 1976, 1980, 1984

* **[[ออลแอฟริกาเกมส์]]**
:ชนะเลิศ (2):  1987,  1995
:อันดับที่สาม (1):  1973

* **[[แอโฟรเอเชียนคัพออฟเนชันส์]]**
:รองชนะเลิศ (2):  1988, 2007

* **ไนล์เบซินทัวร์นาเมนต์**
:ชนะเลิศ (1):  2011

### อาหรับ
* **[[แพนอารบิกเกมส์]]**
:ชนะเลิศ (4):  1953,  1965,  1992,  2007 (ชนะเลิศมากที่สุด)
:รองชนะเลิศ (1):  1961

* **[[อาหรับคัพออฟเนชันส์]]**
:ชนะเลิศ (1):  1992
:อันดับที่สาม (1):  1988

* **[[ปาเลสไตน์คัพออฟเนชันส์]]**
:ชนะเลิศ (2):  1972, 1975 (ชนะเลิศมากที่สุด)

### อื่น ๆ
เมดิเตอร์เรเนียนเกมส์
:ชนะเลิศ (1):  1955
:เหรียญเงิน (1):  1951
:เหรียญทองแดง (1):  1983

## อ้างอิง

## แหล่งข้อมูลอื่น

*เว็บไซต์สมาคมอย่างเป็นทางการ
*FIFA profile
*Egyptian Players
*Egyptian Soccer and Sports
*All About Egyptian Soccer
*Information on National team and club football in Egypt 
*Pharaohs scaling football's pyramid


อ
หมวดหมู่:กีฬาทีมชาติอียิปต์
อ
วอลเลย์บอลชายเนชันส์ลีก

**วอลเลย์บอลชายเนชันส์ลีก** (; ชื่อย่อ: VNL) เป็นการแข่งขันวอลเลย์บอลระหว่างประเทศโดยมีทีมชาติชายชุดใหญ่ร่วมเข้าแข่งในกลุ่มสมาชิกสหพันธ์วอลเลย์บอลระหว่างประเทศ  (**; FIVB) ซึ่งเป็นองค์กรกีฬาระหว่างประเทศ การแข่งขันครั้งแรกจัดขึ้นในเดือนพฤษภาคมปี ค.ศ. 2018 และรอบสุดท้ายจัดขึ้นที่เมืองลีล ประเทศฝรั่งเศส ในเดือนกรกฎาคม

การแข่งขันที่คล้ายกันสำหรับประเภททีมหญิงคือ วอลเลย์บอลหญิงเนชันส์ลีก

## เจ้าภาพ
รายชื่อเจ้าภาพที่จัดการแข่งขันในรอบสุดท้าย

## ประเทศที่เข้าร่วมการแข่งขัน

## สรุปผลการแข่งขัน

## สรุปเหรียญรางวัล

## [[ผู้เล่นทรงคุณค่า]]

*2018 – 
*2019 – 
*2021 –  และ 
*2022 – 
*2023 – 
*2024 – 
*2025 – 

## ดูเพิ่ม
* วอลเลย์บอลหญิงเนชันส์ลีก
* วอลเลย์บอลเวิลด์ลีก
* วอลเลย์บอลชายแชลเลนเจอร์คัพ

## แหล่งข้อมูลอื่น
*สหพันธ์วอลเลย์บอลระหว่างประเทศ – เว็บไซต์อย่างเป็นทางการ
วิทยารูมาติก

right|thumb|320x320px 

**วิทยารูมาติก** (; , *rheuma*, กระแสไหล) เป็นสาขาเฉพาะทางย่อยในวิชาอายุรศาสตร์ซึ่งอุทิศให้กับการวินิจฉัยและรักษาโรครูมาติก แพทย์รูมาติกรักษาโรคที่อาศัยภูมิคุ้มกันของระบบกล้ามเนื้อและกระดูก เนื้อเยื่ออ่อน โรคภูมิคุ้มกันตนเอง หลอดเลือดอักเสบและโรคเนื้อเยื่อเกี่ยวพันที่ถ่ายทอดทางกรรมพันธุ์เป็นหลัก 

ปัจจุบันหลายโรคข้างต้นทราบว่าเป็นโรคของระบบภูมิคุ้มกัน วิทยารูมาติกถือว่าเป็นเวชปฏิบัติของวิทยาภูมิคุ้มกันทางการแพทย์

ระหว่างคริสต์ทศวรรษ 2000 การรวมยาชนิดใหม่ที่เรียก ไบออลอจิกส์ (ซึ่งรวมตัวยับยั้งทีเอ็นเอฟ-แอลฟา, ไซโทไคน์บางชนิด และองค์ประกอบอื่นของวิถีอักเสบ) เข้ากับทรัพยากรแพทยศาสตร์สมัยใหม่นำไปสู่การเปลี่ยนรูปแบบวิธีการประกอบกิจวิทยารูมาติก

## อ้างอิง
วันออฟดีสไนตส์

"**วันออฟดีสไนตส์**" ( *ชี-รว็อล ชี-ริล*; ) เป็นเพลงของเกิร์ลกรุปเกาหลีใต้ เรดเวลเวต เขียนโดย ซอ จี-อึม, ฮวัง ชัน-ฮี, แอนเดรียส โอเบิร์ก และมาเรีย มาร์คัส ออกจำหน่ายเมื่อวันที่ 17 มีนาคม ค.ศ. 2016 เป็นซิงเกิลนำจากอีพีชุดที่สอง *[[เดอะเวลเวต]]* และเป็นครั้งแรกของวงที่เน้นไปทางคอนเซปต์เวลเวต "วันออฟดีสไนตส์" เป็นเพลงแนวริทึมแอนด์บลูส์-บัลลาดที่ได้รับแรงบันดาลใจจากเรื่องราวของจิกยอและกย็องอู ตำนานพื้นบ้านของเกาหลีซึ่งเป็นที่มาของประเพณีชิลซ็อก (칠석) ที่มีต้นกำเนิดมาจากตำนานเจ็ดนางฟ้าของจีน ซึ่งตรงกับวันที่เจ็ดเดือนเจ็ดตามปฏิทินสุริยจันทรคติ

เพลงได้รับเสียงชื่นชมจากนักวิจารณ์เป็นอย่างดีเมื่อเทียบกับเพลงของวงก่อนหน้านี้ และถูกยกย่องในการกล้าได้กล้าเสียถึงแม้ในช่วงเวลานั้นศิลปินเคป็อปส่วนใหญ่จะปล่อยเพลงที่มุ่งเน้นไปด้านการเต้นมากกว่า "วันออฟดีสไนตส์" ประสบความสำเร็จในเกาหลีใต้ เปิดตัวที่อันดับที่สิบบนแกออนดิจิทัลชาร์ต และขายได้มากกว่าสามแสนดาวน์โหลด

## เนื้อเพลง

"วันออฟดีสไนตส์" เป็นเพลงเกี่ยวกับความเสียใจและความปรารถนาที่ได้รับแรงบันดาลใจจากตำนานของประเพณีชิลซ็อกที่เล่าถึงความรักของจิกยอและกย็องอูที่ถูกแยกออกจากกันและได้รับอนุญาตให้พบกันปีละหนึ่งครั้งเท่านั้น ในวันที่ 7 เดือน 7 ตามปฏิทินสุริยจันทรคติ โดยชื่อเพลงภาษาเกาหลีคือ 7월 7일 ซึ่งหมายถึง "7 กรกฎาคม"

## ชาร์ต
### ชาร์ตประจำสัปดาห์

### ชาร์ตประจำเดือน

## อ้างอิง

## แหล่งข้อมูลอื่น
*

หมวดหมู่:ซิงเกิลในปี พ.ศ. 2559
หมวดหมู่:เพลงในปี พ.ศ. 2559
หมวดหมู่:เพลงภาษาเกาหลี
หมวดหมู่:ซิงเกิลในสังกัดเอสเอ็มเอนเตอร์เทนเมนต์
ขี้โรคแห่งเอเชีย

วลีคำว่า **"ขี้โรคแห่งเอเชีย"** หรือ **"คนป่วยแห่งเอเชีย"** () เป็นคำใช้เรียกประเทศจีนอย่างดูถูกดูแคลนในช่วงปลายคริสต์ศตวรรษที่ 19 ถึงช่วงต้นคริสต์ศตวรรษที่ 20 เมื่อประเทศจีนได้ตกอยู่ในสภาพอ่อนแอถูกรุกรานและถูกขูดรีดเอาเปรียบจากเหล่าประเทศมหาอำนาจชาติตะวันตกและญี่ปุ่น ที่ใช้ลัทธิล่าอาณานิคมหรือจักรวรรดินิยมมาคุกคาม เริ่มตั้งแต่เหตุการณ์สงครามฝิ่นกับจักรวรรดิอังกฤษทำให้ประเทศจีนต้องถูกบังคับให้ลงนามในสนธิสัญญาไม่เป็นธรรมที่ถูกเอารัดเอาเปรียบ ความรู้สึกต่ำต้อยและอัปยศอดสูของชาวจีนปิดท้ายจนถึงขีดสุดเมื่อจักรวรรดิญี่ปุ่นได้รุกรานประเทศจีนในช่วงสงครามโลกครั้งที่สอง

คำวลีดังกล่าวได้เป็นที่ดูถูกเหยียดหยามชาวจีนโดยเฉพาะของชาวตะวันตกและชาวญี่ปุ่น จนกระทั่งปัจจุบันคนจีนจำนวนมากยังไม่ลืมประวัติศาสตร์ในยุคดังกล่าว มีการเรียนรู้สั่งสอนถ่ายทอดจากรุ่นสู่รุ่นเพื่อให้คนจีนรุ่นใหม่ไม่ลืมช่วงเวลาอันแสนอัปยศขมขื่น ถือเป็นบทเรียนที่ชาวจีนทั่วโลกมักจะตระหนักจดจำอยู่เสมอ

## ดูเพิ่ม
* คนป่วยแห่งยุโรป
* ศตวรรษแห่งความอัปยศ

## อ้างอิง

หมวดหมู่:การเมืองเอเชีย
หมวดหมู่:ราชวงศ์ชิง
หมวดหมู่:ความรู้สึกต่อต้านจีน
หมวดหมู่:การล่มสลายของจักรวรรดิจีน
เมืองอะนุวง

**เมืองอะนุวง** หรือ **เมืองอนุวงศ์** () เป็นเมืองเอกของแขวงไชยสมบูรณ์ 

## ประวัติ
อนุวงศ์เป็นชื่อพระมหากษัตริย์แห่งอาณาจักรล้านช้างเวียงจันทน์พระองค์สุดท้าย พระนามว่าเจ้าอนุวงศ์ ()  เมื่อแขวงไชยสมบูรณ์จัดตั้งขึ้นวันที่ 31 ธันวาคม พ.ศ. 2556 ทำให้เมืองอะนุวงกลายเป็นเมืองหลักของแขวง

## การเดินทาง
การเดินทางไปยังแขวงไชยสมบูรณ์ จากเวียงจันทน์ โดยผ่านถนนหมายเลข 13 ไปยัง แขวงบอลิคำไซ แล้วเลี้ยวซ้ายไปยังเมืองท่าพระบาท แล้วไปสิ้นสุดที่เมืองล้องแจ้ง
## อ้างอิง

หมวดหมู่:แขวงไชยสมบูรณ์
อะนุวง
เซอร์อาร์ชิบัลด์ แคมป์เบลล์ บาโรเนตที่ 1

**นายพล เซอร์ อาร์ชิบัลด์ แคมป์เบลล์, บาโรเนตที่ 1** GCB (, 12 มีนาคม 1769 — 6 ตุลาคม 1843) นายทหารชาวสกอตที่รับราชการในกองทัพอังกฤษจาก ค.ศ. 1824 ถึง 1826 นายพลแคมป์เบลล์บัญชาการกองทัพอังกฤษใน สงครามอังกฤษ-พม่าครั้งที่หนึ่ง สงครามที่ยืดเยื้อยาวนานและขยายวงกว้างมากที่สุดในประวัติศาสตร์ของ อินเดียของบริเตน ส่งผลให้อังกฤษได้ควบคุม รัฐอัสสัม และ รัฐมณีปุระ ของอินเดียรวมถึง ยะไข่ และ ตะนาวศรี ของพม่าทำให้นายพลแคมป์เบลล์เป็นที่รู้จักในฐานะ **วีรบุรุษแห่งอังวะ** จาก ค.ศ. 1831 ถึง 1837

หมวดหมู่:นายพลชาวสกอตแลนด์
หมวดหมู่:บุคคลจากพื้นที่สภาเพิร์ทและคินรอสส์
หมวดหมู่:ประวัติศาสตร์พม่า
หมวดหมู่:บุคคลในสงครามอังกฤษ–พม่าครั้งที่หนึ่ง
ชาวทมิฬ

**ชาวทมิฬ** () เป็นชาติพันธุ์ที่จัดอยู่ในกลุ่มทราวิฑหรือดราวิเดียนซึ่งเป็นชนพื้นเมืองดั้งเดิมของอนุทวีปอินเดีย ใช้ภาษาทมิฬเป็นภาษาแม่ ส่วนใหญ่อาศัยอยู่ในรัฐทมิฬนาฑูและปูดูเชร์รีของประเทศอินเดีย และอาศัยอยู่ในจังหวัดเหนือ จังหวัดตะวันออก และอำเภอปุตตลัมของประเทศศรีลังกา ประมาณการว่ามีชาวทมิฬราว 76 ล้านคนทั่วโลก ถือเป็นชาติพันธุ์ที่มีวัฒนธรรมเก่าแก่ชาติหนึ่งที่คงดำรงอยู่จนถึงยุคปัจจุบัน มีชาวทมิฬอาศัยในประเทศอินเดียคิดเป็นร้อยละ 5.9 ในประเทศศรีลังการ้อยละ 24.9 ในประเทศมอริเชียสร้อยละ 10.8 ในประเทศมาเลเซียร้อยละ 7 และในประเทศสิงคโปร์ร้อยละ 5 ของประชากรทั้งหมดในประเทศ

## อ้างอิง

หมวดหมู่:กลุ่มชาติพันธุ์ในประเทศอินเดีย
หมวดหมู่:ชาวทมิฬ
หมวดหมู่:กลุ่มชาติพันธุ์ในประเทศศรีลังกา
มหาวิทยาลัยสหประชาชาติ

250px|thumb|มหาวิทยาลัยสหประชาชาติในโตเกียว เมื่อเดือนตุลาคม พ.ศ. 2567
**มหาวิทยาลัยสหประชาชาติ** (, ) หรือ **ยูเอ็นยู** ก่อตั้งเมื่อ ค.ศ. 1973 เป็นสาขาทางการศึกษาและวิจัยของสหประชาชาติ มีสำนักงานใหญ่อยู่ที่ชิบุยะ นครโตเกียว ประเทศญี่ปุ่น โดยมีฐานะทางการทูตเป็นสถาบันสหประชาชาติ ตั้งแต่ ค.ศ. 2010 สมัชชาใหญ่แห่งสหประชาชาติได้ทำการรับรองให้ยูเอ็นยูสามารถมอบปริญญาได้ นอกจากนี้ยูเอ็นยูยังทำหน้าที่เป็นสะพานเชือมระหว่างสหประชาชาติและชุมชนการศึกษานานาชาติ ชุมชนผู้สร้างนโยบาย และชุมชนภาคเอกชน 

## องค์กรและผู้นำองค์กร

มหาวิทยาลัยนำโดยอธิการบดีผู้ถือตำแหน่งรองเลขาธิการสหประชาชาติ อธิการบดีคนปัจจุบันรับตำแหน่งตั้งแต่ เดือนมีนาคม ค.ศ. 2023 ได้แก่ ทชิลิดซี มาร์วาลา

คณะกรรมการของยูเอ็นยู เป็นผู้บริหารคณะกรรมการของมหาวิทยาลัย และประกอบด้วยสมาชิกจำนวน 12 คน ซึ่งถูกเลือกโดยรองเลขาธิการสหประชาชาติร่วมกับอธิบดีของยูเนสโก

## ที่ตั้ง
มหาวิทยาลัยมีวิทยาเขตหลายแห่งกระจายอยู่ในห้าทวีป สํานักงานใหญ่ตั้งอยู่ที่โตเกียว ประเทศญี่ปุ่น

## อ้างอิง

## แหล่งข้อมูลอื่น

* United Nations University Headquarters
* United Nations University Vice-Rectorate in Europe (UNU-ViE)
* United Nations University Office in Paris (UNU-OP) 
* United Nations University Office in New York (UNU-ONY) 

หมวดหมู่:มหาวิทยาลัยสหประชาชาติ
หมวดหมู่:สิ่งก่อสร้างในเขตชิบูยะ
หมวดหมู่:สถาบันอุดมศึกษาในโตเกียว
หมวดหมู่:โตเกียว
ชาวปัญจาบ

**ชาวปัญจาบ** () เป็นกลุ่มชาติพันธุ์-ภาษาอินโด-อารยันที่มีความเกี่ยวข้องกับภูมิภาคปัญจาบในอนุทวีปอินเดีย ประกอบด้วยปากีสถานตะวันออก และอินเดียตะวันตกเฉียงเหนือ ประชากรทั้งสองประเทศพูดภาษาปัญจาบมาตรฐานหรือภาษาย่อยปัญจาบหลายภาษา 

ชื่อเรียกชาติพันธุ์มาจากคำว่า *Punjab* (ห้าแม่น้ำ) ในภาษาเปอร์เซีย เพื่อสื่อถึงพื้นที่ทางภูมิศาสตร์ทางตะวันตกเฉียงเหนือของอนุทวีปอินเดีย ซึ่งมีแม่น้ำทั้ง 5 (บีอาส, จนาพ, เฌลัม, ราวี และสตลุช) ไหลลงไปรวมในแม่น้ำสินธุ กับแม่น้ำ Ghaggar ที่แห้งขอดแล้ว

การรวมตัวกันของชนเผ่าต่าง ๆ  วรรณะทางสังคม และผู้อยู่อาศัยในภูมิภาคปัญจาบก่อให้เกิดอัตลักษณ์ "ปัญจาบ" แบบทั่วไปตั้งแต่ต้นคริสต์ศตวรรษที่ 18 ในอดีต ชาวปัญจาบเป็นกลุ่มวิวิธพันธุ์ (heterogeneous) และแบ่งออกเป็นกลุ่มตระกูลที่มีชื่อเรียกว่า *[[Baradari (brotherhood)|biradari]]* () หรือ *[[Punjabi tribes|เผ่า]]* ที่แต่ละคนมีความผูกพัน ภายหลังโครงสร้างเผ่าถูกแทนที่ด้วยสังคมที่เหนียวแน่นและเป็นองค์รวมมากขึ้น เนื่องจากการสร้างชุมชนและความยึดเหนี่ยวของกลุ่มก่อให้เกิดเสาใหม่ของสังคมปัญจาบ

เดิมที อัตลักษณ์ของชาวปัญจาบโดยหลักเป็นภาษา ภุมิศาสตร์ และวัฒนธรรม อัตลักษณ์เหล่านี้ไม่มีความเกี่ยวข้องกับต้นตอทางประวัติศาสตร์หรือศาสนา โดยกล่าวถึงผู้ที่อาศัยอยู่ในภูมิภาคปัญจาบหรือมีส่วนเกี่ยวข้องกับประชากรในภูมิภาคนี้ และผู้ที่ถือว่าภาษาปัญจาบเป็นภาษาแม่ของตน การบูรณาการและการกลืนกลายเป็นส่วนสำคัญของวัฒนธรรมปัญจาบ เนื่องจากอัตลักษณ์ของชาวปัญจาบไม่ได้อิงกับความสัมพันธ์ทางชนเผ่าอย่างเดียว ในขณะที่ชาวปัญจาบมีอาณาเขต เชื้อชาติ และภาษาร่วมกัน ก็มีบางส่วนที่อาจนับถือศาสนาอื่น ๆ ส่วนใหญ่นับถืออิสลาม, ฮินดู, ซิกข์ หรือคริสต์

## ศัพทมูลวิทยา
ศัพท์ "ปัญจาบ" ปรากฏขึ้นในรัชสมัยจักรพรรดิอักบัรเมื่อปลายคริสต์ศตวรรษที่ 16 แม้ว่าศัพท์ปัญจาบมีต้นตอจากภาษาเปอร์เซีย คำทั้งสองคำนี้ ( กับ ) เป็นคำร่วมเชื้อสายกับศัพท์ภาษาสันสกฤต ( กับ ) ที่มีความหมายเดียวกัน ดังนั้น คำว่า *pañjāb* จึงหมายถึง 'ดินแดนแห่งแม่น้ำทั้งห้า' ซึ่งสื่อถึงแม่น้ำเฌลัม จนาพ ราวี สตลุช และบีอาส ทั้งหมดเป็นลำน้ำสาขาของแม่น้ำสินธุ โดยมีแม่น้ำสตลุชเป็นลำสาขาที่ใหญ่ที่สุด ข้อมูลที่อ้างอิงถึงดินแดนแห่งแม่น้ำทั้งห้าอาจพบในมหาภารตะ ซึ่งเรียกหนึ่งในภูมิภาคในภารัตโบราณว่า *Panchanada* () ชาวกรีกโบราณเรียกภูมิภาคนี้ว่า *Pentapotamía* () ซึ่งมีความหมายเดียวกันกับศัพท์ภาษาเปอร์เซีย

## ขอบเขตทางภูมิศาสตร์
ปัญจาบเป็นภูมิภาคทางภูมิรัฐศาสตร์ วัฒนธรรม และประวัติศาสตร์ในเอเชียใต้ โดยเฉพาะในบริเวณทางตอนเหนือของอนุทวีปอินเดีย ซึ่งประกอบด้วยพื้นที่ทางตะวันออกของปากีสถานและทางตะวันตกเฉียงเหนือของอินเดีย ขอบเขตของภูมิภาคนั้นไม่ชัดเจนและมุ่งเน้นไปที่เรื่องราวทางประวัติศาสตร์ คำจำกัดความทางภูมิศาสตร์ของ "ปัญจาบ" ก็เปลี่ยนไปตามยุคสมัย โดยในสมัยจักรวรรดิโมกุลเมื่อคริสต์ศตวรรษที่ 16 ระบุถึงพื้นที่ค่อนข้างเล็กระหว่างแม่น้ำสินธุกับแม่น้ำสตลุช 
[thumb|[ภูมิภาคปัญจาบกับแม่น้ำ]]

## หมายเหตุ

## อ้างอิง

## แหล่งข้อมูลอื่น
* 

หมวดหมู่:กลุ่มชาติพันธุ์ในประเทศอินเดีย
หมวดหมู่:ชาวปัญจาบ
หมวดหมู่:กลุ่มชาติพันธุ์ในประเทศปากีสถาน
ทางหลวงสหรัฐหมายเลข 50

**ทางหลวงสหรัฐหมายเลข 50** () เป็นทางหลวงสหรัฐอเมริกาแนวตะวันออก–ตะวันตกสายหลัก ระยะทาง  มีเส้นทางจากเวสต์แซคราเมนโต รัฐแคลิฟอร์เนีย จนถึงโอเชียนซิตี รัฐแมริแลนด์ ริมมหาสมุทรแอตแลนติก ทางหลวงเส้นนี้ผ่านพื้นที่ชนบท ทะเลทราย และภูเขา เป็นส่วนมากในสหรัฐตะวันตก ส่วนในช่วงที่ผ่านรัฐเนวาดารู้จักกันในฐานะที่เป็น "ถนนที่เงียบเหงาที่สุดในอเมริกา" ส่วนในช่วงที่ผ่านสหรัฐตะวันตกกลาง ทางหลวงเส้นนี้ผ่านพื้นที่ชนบท รวมทั้งเมืองใหญ่ไม่กี่แห่ง เช่น แคนซัสซิตีและเซนต์หลุยส์ ในรัฐมิสซูรี และซินซินแนติ ในรัฐโอไฮโอ เส้นทางผ่านเข้าสู่สหรัฐตะวันออก ผ่านพื้นที่เทือกเขาแอปพาเลเชียนในรัฐเวสต์เวอร์จิเนีย ก่อนที่จะมุ่งหน้าเข้าสู่วอชิงตัน ดี.ซี. หลังจากนั้นเข้าสู่รัฐแมริแลนด์ และไปสิ้นสุดที่โอเชียนซิตี

## ภาพ

Rt50 termini ca ocmd sign.jpg|ป้ายบอกระยะทางที่ปลายทิศตะวันตกของทางหลวงสหรัฐหมายเลข 50
Us route 50 nevada.jpg|ทางหลวงสหรัฐหมายเลข 50 ในทะเลทรายเนวาดา
Jefferson Barracks Bridge 1993 flood cropped.jpg|สะพานค่ายเจฟเฟอร์สัน (Jefferson Barracks) ข้ามแม่น้ำมิสซิสซิปปี
Ocean City - 1.jpg|ภาพของทางหลวงสหรัฐหมายเลข 50 เมื่อมองไปทางทิศตะวันตก ในช่วงที่ออกจากโอเชียนซิตี รัฐแมริแลนด์ มีชื่อว่า ถนนโอเชียนเกตเวย์
US50-OceanCity-Sacto.jpg|ป้ายบอกระยะทางที่ปลายทิศตะวันออกของทางหลวงสหรัฐหมายเลข50
DC us50 shield.jpg|ป้ายทางหลวงสหรัฐหมายเลข 50 บนถนนคอนสติติวชัน (ถนนรัฐธรรมนูญ) ในวอชิงตัน ดี.ซี.
US50LoneliestRoadInAmerica.jpg|ป้าย "ถนนที่เงียบเหงาที่สุดในอเมริกา" นอกเมืองออสติน รัฐเนวาดา
Chesapeake Bay Bridge.jpg|สะพานอ่าวเชซาพีก


## อ้างอิง

## แหล่งข้อมูลอื่น

* Endpoints of U.S. Highway 50
* Kansas Highway Maps: Current , Historic , KDOT

50
หมวดหมู่:ถนนในรัฐแคลิฟอร์เนีย
หมวดหมู่:ถนนในรัฐเนวาดา
หมวดหมู่:ถนนในรัฐยูทาห์
หมวดหมู่:ถนนในรัฐโคโลราโด
หมวดหมู่:ถนนในรัฐแคนซัส
หมวดหมู่:ถนนในรัฐมิสซูรี
หมวดหมู่:ถนนในรัฐอิลลินอย
หมวดหมู่:ถนนในรัฐอินดีแอนา
หมวดหมู่:ถนนในรัฐโอไฮโอ
หมวดหมู่:ถนนในรัฐเวสต์เวอร์จิเนีย
หมวดหมู่:ถนนในรัฐเวอร์จิเนีย
หมวดหมู่:ถนนในวอชิงตัน ดี.ซี.
หมวดหมู่:ถนนในรัฐแมริแลนด์
ก๊วนซ่าป่วนวันสิ้นโลก

***ก๊วนซ่าป่วนวันสิ้นโลก*** ()&nbsp;รู้จักในชื่อ&nbsp;***All Creatures Big and Small***&nbsp;ในสหรัฐอเมริกา และ&nbsp;***Two by Two***&nbsp;ในสหราชอาณาจักร&nbsp;เป็นหนังคอมพิวเตอร์แอนิเมชั่นใน ค.ศ. 2015 เกี่ยวกับสิ่งที่เกิดขึ้นกับสัตว์ที่ตกเรือของโนอาห์

## ให้เสียง

* Callum Maloney&nbsp;รับบทเป็น ฟินนี่ เนสเทรียน
* Elle Fanning รับบทเป็น ลีอาห์ กริมป์
* Douglas Booth รับบทเป็น เดฟ เนสเทรียน (พ่อของฟินนี่) สเตย์พุท และแทงเกิลฟุต
* Amy Grant รับบทเป็น เฮเซล กริมป์ (แม่ของลีอาห์)
** Tara Flynn รับบทเป็น เฮเซล กริมป์ (พากย์ภาษาไอริช)
* Paul Tylak รับบทเป็น โอบีซีย์
* Aileen Mythen รับบทเป็น นางกริฟฟิน และฟลามิงโก
* Martin Sheen รับบทเป็น สิงโต
** Alan Stanford รับบทเป็น สิงโต (พากย์ภาษาไอริช)

## การตรวจคะแนนหนัง

### บ็อกซ์ออฟฟิส
หนังทำรายได้&nbsp;CN¥10.8 million&nbsp;ในบ็อกซ์ออฟฟิสของจีน.

### เรดติง
หนังได้เรดติงแค่ 31% บนรอตเทนโทเมโทส์ ซึ่งเฉลี่ยเป็น 4.5/10

## อ้างอิง

## เว็บที่เชื่อมโยง
* 
* 
* 
หมวดหมู่:ภาพยนตร์ที่ออกฉายในปี พ.ศ. 2558
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์เยอรมัน
ถนนหลานหลวง

thumb|ถนนหลานหลวงบริเวณแยกยมราช มุ่งหน้าถนนเพชรบุรี
**ถนนหลานหลวง** () ถนนสายหนึ่งในกรุงเทพมหานคร เป็นถนนที่มุ่งหน้าสู่ทิศตะวันออกเป็นเส้นตรง มีจุดเริ่มต้นที่สะพานผ่านฟ้าลีลาศ เขตป้อมปราบศัตรูพ่าย ผ่านแยกผ่านฟ้าลีลาศ  ผ่านถนนจักรพรรดิพงษ์ ที่แยกหลานหลวง  จากนั้นตัดกับถนนพะเนียง  และตัดกับถนนกรุงเกษมที่แยกสะพานขาว ข้ามคลองผดุงกรุงเกษม ที่สะพานจตุรภักตร์รังสฤษดิ์ จากนั้นตัดกับถนนลูกหลวงที่เชิงสะพาน  ก่อนจะไปสิ้นสุดที่แยกยมราช จุดตัดกับถนนเพชรบุรี ถนนพิษณุโลก และถนนสวรรคโลก ที่เขตดุสิต  รวมระยะทางทั้งสิ้น 1,550 เมตร

เดิมมีชื่อเรียกว่า "ถนนสนามควาย" หรือ "ถนนสนามกระบือ"  เนื่องจากเมื่อแรกสถาปนากรุงเทพมหานครขึ้นเป็นราชธานี พื้นที่บริเวณนี้ถือเป็นเขตนอกพระนคร ใช้เป็นที่สำหรับเลี้ยงควายหลวง เรียกกันในสมัยนั้นว่า "สนามควาย" ต่อมาจึงเรียกให้ไพเราะขึ้นว่า "สนามกระบือ" ต่อมาในสมัยพระบาทสมเด็จพระจอมเกล้าเจ้าอยู่หัว โปรดเกล้าฯ ให้ขุดคลองผดุงกรุงเกษมขึ้นเป็นคูเมืองชั้นนอก เป็นเหตุให้มีการขยายอาณาเขตพระนครออกไป สนามกระบือจึงมีความเจริญขึ้น เกิดมีเส้นทางสัญจรระหว่างชุมชน จึงเกิดชื่อเรียกถนนเส้นนี้ขึ้นตามนั้น ต่อมาในสมัยพระบาทสมเด็จพระจุลจอมเกล้าเจ้าอยู่หัว ในราว พ.ศ. 2447 ได้โปรดพระราชทานที่ดินในบริเวณตำบลสนามกระบือ ตอนใกล้คลองรอบกรุง ให้ดำเนินการก่อสร้างวังขึ้น 6 หลัง เพื่อพระราชทานแด่พระราชนัดดา 6 พระองค์ ซึ่งเป็นพระโอรสในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ โดยโปรดเกล้าฯ ให้สร้างวังเป็นคู่ หันหน้าวังออกไปคนละด้าน ด้านละ 3 วัง ประกอบด้วย วังกรมหมื่นอนุพงศ์จักพรรดิ คู่กับ วังกรมหมื่นอนุวัตรจาตุรนต์, วังหม่อมเจ้าดนัยวรนุช คู่กับ วังหม่อมเจ้าดรุณวัยวัฒน์ และ วังหม่อมเจ้าปิยบุตร คู่กับ วังหม่อมเจ้าทศสิริวงศ์   

ต่อมาเมื่อมีการตัดถนนผ่านบริเวณนี้พระบาทสมเด็จพระจุลจอมเกล้าเจ้าอยู่หัว จึงพระราชทานนามว่า "ถนนหลานหลวง" เพื่อเป็นอนุสรณ์ถึงสถานที่อันเป็นที่ตั้งของวังพระเจ้าหลานเธอ พระราชนัดดาทั้ง 6 พระองค์นี้

## รายชื่อทางแยก

## ดูเพิ่ม
*ถนนหลวง
*ถนนลูกหลวง

## อ้างอิง
*
## แหล่งข้อมูลอื่น
*
* 

หลานหลวง
หลานหลวง
หลานหลวง
เกาหลี–ไทย โปรวอลเลย์บอลออลสตาร์ซูเปอร์แมตช์ 2018

**[[เกาหลี–ไทย โปรวอลเลย์บอลออลสตาร์ซูเปอร์แมตช์]] 2018** (; ) เป็นการแข่งขันวอลเลย์บอลกระชับมิตรระหว่างวอลเลย์บอลหญิงทีมชาติเกาหลีใต้ และวอลเลย์บอลหญิงทีมชาติไทย ครั้งที่ 2 ณ เมืองฮวาซ็อง, ประเทศเกาหลีใต้ ในวันที่ 8 เมษายน พ.ศ. 2561 ซึ่งได้รับความร่วมมือจากสมาคมกีฬาวอลเลย์บอลแห่งประเทศไทย (ส.ว.ท.) และสหพันธ์วอลเลย์บอลเกาหลี (โคโว)

## ภูมิหลัง

## สนามแข่งขัน




## รายชื่อนักกีฬาและเจ้าหน้าที่
### เกาหลีใต้

### ไทย

## ผลการแข่งขัน




### ข้อมูลการแข่งขัน




### สถิติการแข่งขัน




## สถิติบุคคล

### เกาหลีใต้

### ไทย

## กิจกรรมหลังการแข่งขัน

## ผู้สนับสนุน

## อ้างอิง

## แหล่งข้อมูลอื่น
* สหพันธ์วอลเลย์บอลเกาหลี – เว็บไซต์อย่างเป็นทางการ
* สมาคมกีฬาวอลเลย์บอลแห่งประเทศไทย – เว็บไซต์อย่างเป็นทางการ

หมวดหมู่:เกาหลี–ไทย โปรวอลเลย์บอลออลสตาร์ซูเปอร์แมตช์
หมวดหมู่:วอลเลย์บอลในปี พ.ศ. 2561
หมวดหมู่:การแข่งขันวอลเลย์บอลในประเทศเกาหลีใต้
หมวดหมู่:กีฬาไทยในปี พ.ศ. 2561
หมวดหมู่:กีฬาเกาหลีใต้ในปี พ.ศ. 2561
ฟุตบอลทีมชาติอินเดีย

**ฟุตบอลทีมชาติอินเดีย** เป็นทีมฟุตบอลตัวแทนของประเทศอินเดีย อยู่ภายใต้การควบคุมของสหพันธ์ฟุตบอลอินเดีย และยังเป็นสมาชิกของสหพันธ์ฟุตบอลเอเชียใต้ ทีมชาติมีช่วงที่รุ่งเรืองระหว่างคริสต์ทศวรรษ 1950-60 ภายใต้การคุมทีมของ Syed Abdul Rahim อินเดียได้เหรียญทองในการแข่งขันเอเชียนเกมส์ปี 1951 และ 1962 และจบอันดับที่สี่ในการแข่งขันโอลิมปิกฤดูร้อน 1956

อินเดียไม่เคยเข้าร่วมแข่งขันฟุตบอลโลก แม้ว่าจะเคยได้สิทธิ์เข้าแข่งขันแทนที่ทีมอื่นในกลุ่มที่ถอนตัวไปในปี 1950 แต่อินเดียก็ถอนตัวก่อนที่จะเปิดการแข่งขัน ทีมชาติอินเดียเข้าร่วมแข่งขันเอเชียนคัพ 3 ครั้ง ผลงานที่ดีที่สุดคือ อันดับรองชนะเลิศในปี 1964 อินเดียยังได้เข้าร่วมแข่งขันฟุตบอลชิงแชมป์แห่งชาติเอเชียใต้ โดยชนะเลิศ 9 สมัย นับตั้งแต่มีการแข่งขันในปี ค.ศ. 1993

## สถิติการแข่งขัน
### ฟุตบอลโลก
อินเดียไม่เคยเข้าร่วมแข่งขันในฟุตบอลโลก หลังจากที่ได้รับเอกราชในปี ค.ศ. 1947 อินเดียเคยผ่านรอบคัดเลือกในปี 1950 ภายหลังจากที่พม่า, อินโดนีเซีย และฟิลิปปินส์ ถอนตัวในรอบคัดเลือก อย่างไรก็ตาม อินเดียได้ถอนตัวก่อนที่การแข่งขันจะเริ่มต้นขึ้น เนื่องจากปัญหาค่าใช้จ่ายในการเดินทางไปประเทศบราซิล หลังจากที่ถอนตัว อินเดียไม่เคยเข้าร่วมแข่งขันรอบคัดเลือกอีกเลยในปี 1954-1982

นับตั้งแต่รอบคัดเลือกปี 1986 เป็นต้นมา (ยกเว้นปี 1990) อินเดียเข้าร่วมการแข่งขันรอบคัดเลือก แต่ก็ยังไม่เคยผ่านเข้าไปเล่นรอบสุดท้าย

### เอเชียนคัพ
อินเดียผ่านรอบคัดเลือกของเอเชียนคัพ 5 ครั้ง โดยแข่งขันครั้งแรกในปี 1964 ซึ่งจบด้วยอันดับรองชนะเลิศ นับเป็นผลงานที่ดีที่สุดในรายการนี้

### โอลิมปิกฤดูร้อน

### ผลงานอื่น ๆ
***[[เอเอฟซีแชลเลนจ์คัพ]] (1):** 2008
***[[ฟุตบอลชิงแชมป์เอเชียใต้]] (9):** 1993, 1997, 1999, 2005, 2009, 2011, 2015, 2021, 2023
***[[Nehru Cup]] (3):** 2007, 2009, 2012
***[[เอเชียนเกมส์]] (2):** 1951, 1962
***[[ฟุตบอลชิงถ้วยพระราชทานคิงส์คัพ|คิงส์คัพ]] :** อันดับที่สาม (1977, 2019)
## อ้างอิง

## แหล่งข้อมูลอื่น

* เว็บไซต์ของสหพันธ์ฟุตบอล
* FIFA team profile
*FIFA team ranking


อ
ฟ
ฟุตบอลทีมชาติมาเก๊า

**ฟุตบอลทีมชาติมาเก๊า** (; ) เป็นทีมฟุตบอลตัวแทนของเขตบริหารพิเศษมาเก๊า อยู่ภายใต้การดูแลของสมาคมฟุตบอลมาเก๊า (; Portuguese: *Associação de Futebol de Macau*) และมีอันดับโลกฟีฟ่าในอันดับท้าย ๆ แม้ว่าทีมชาติจะรู้จักกันในชื่อ *มาเก๊า* แต่สหพันธ์ฟุตบอลเอเชียตะวันออกจะเรียกชื่อทีมว่า *มาเก๊า, จีน*

มาเก๊าไม่เคยผ่านรอบคัดเลือกของเอเชียนคัพและฟุตบอลชิงแชมป์แห่งชาติเอเชียตะวันออก แต่ก็เคยผ่านรอบคัดเลือกของเอเอฟซีแชลเลนจ์คัพ 2006 ซึ่งมาเก๊าเสมอหนึ่งนัด และแพ้สองนัด

ทีมชาติมาเก๊าเริ่มแข่งขันในระดับนานาชาติตั้งแต่ก่อนปี ค.ศ. 1999 ซึ่งมาเก๊ายังคงเป็นดินแดนของโปรตุเกส ก่อนที่จะถูกคืนให้จีน ทีมชาติมาเก๊าถูกแยกออกจากทีมชาติจีนด้วยกฎหมายพื้นฐานมาเก๊า ซึ่งอนุญาตให้มาเก๊ามีทีมตัวแทนเป็นของตนเอง สำหรับในมาเก๊านั้น ทีมชาติของตนจะถูกเรียกว่า "ทีมมาเก๊า" () ในขณะที่ทีมชาติจีนจะถูกเรียกว่า "ทีมชาติ" ()

## การถูกสั่งห้ามโดยฟีฟ่า
มาเก๊าเคยถูกสั่งห้ามโดยฟีฟ่า ไม่ให้เข้าร่วมการแข่งขันระดับนานาชาติเป็นบางครั้ง เนื่องจากอิทธิพลของการเมืองที่แทรกแซงสมาคมฟุตบอล แต่ต่อมา มาเก๊าได้ปรับปรุงตนเอง ทำให้โทษนี้ถูกยกเลิกไป

## สถิติการแข่งขัน
### ฟุตบอลโลก
* 1930–1978: *ส่วนหนึ่งของ[[ฟุตบอลทีมชาติโปรตุเกส|โปรตุเกส]]*
* 1982–1986: *ไม่ผ่านรอบคัดเลือก*
* 1990: *ไม่ได้เข้าร่วมการแข่งขัน*
* 1994–2022: *ไม่ผ่านรอบคัดเลือก*

### เอเชียนคัพ
* 1956–1976: *ไม่ได้เข้าร่วมการแข่งขัน*
* 1980: *ไม่ผ่านรอบคัดเลือก*
* 1984–1988: *ไม่ได้เข้าร่วมการแข่งขัน*
* 1992–2004: *ไม่ผ่านรอบคัดเลือก*
* 2007: *ไม่ได้เข้าร่วมการแข่งขัน*
* 2011–2023: *ไม่ผ่านรอบคัดเลือก*

### ฟุตบอลชิงแชมป์แห่งชาติเอเชียตะวันออก
* 2003: *ไม่ผ่านรอบคัดเลือก* (อันดับที่ 3 ในรอบคัดเลือก)
* 2005: *ไม่ได้เข้าร่วมการแข่งขัน*
* 2008: *ไม่ผ่านรอบคัดเลือก* (อันดับที่ 4 ในรอบคัดเลือก)
* 2010: *ไม่ผ่านรอบคัดเลือก* (อันดับที่ 3 ในรอบคัดเลือก)
* 2013: *ไม่ผ่านรอบคัดเลือก* (อันดับที่ 2 ในรอบคัดเลือก)
* 2015: *ไม่ผ่านรอบคัดเลือก* (อันดับที่ 2 ในรอบคัดเลือก)
* 2017: *ไม่ผ่านรอบคัดเลือก* (อันดับที่ 3 ในรอบคัดเลือก)

### เอเอฟซีแชลเลนจ์คัพ
* 2006: รอบแรก
* 2008 to 2014: *ไม่ผ่านรอบคัดเลือก*

### เอเอฟซีซอลิแดริตีคัพ
* 2016: รองชนะเลิศ

## อ้างอิง


ม
หมวดหมู่:กีฬาทีมชาติมาเก๊า
เบียทริซแห่งอังกฤษ

**เบียทริซแห่งอังกฤษ** (; 24 มิถุนายน ค.ศ. 1242 – 24 มีนาคม ค.ศ. 1275) หรือ **เบียทริซแห่งเดรอซ์** เป็นเจ้าหญิงแห่งอังกฤษในฐานะพระธิดาของพระเจ้าเฮนรี่ที่ 3 แห่งอังกฤษ กับเอลินอร์แห่งโพรว็องส์ พระองค์และครอบครัวเป็นสมาชิกของราชตระกูลแพลนทาเจเนต

## วัยเด็ก
เบียทริซเป็นพระธิดาคนที่ 2 ของพระเจ้าเฮนรี่ที่ 3 แห่งอังกฤษ กับเอลินอร์แห่งโพรว็องซ์ อ้างอิงตามแมทธิวแห่งปารีส พระองค์ประสูติในบอร์โด ฝรั่งเศส ในวันถือกำเนิดของนักบุญยอห์นผู้ให้บัพติศมา (24 มิถุนายน) วัยเด็กของเบียทริซประสบภัยพิบัติจากโศกนาฏกรรม และความตึงเครียดของรัชสมัยของพระบิดาควบคู่กับความไม่เป็นที่นิยมในประชาชนอังกฤษของพระมารดา

พระเชษฐาคนโตของพระองค์ เอ็ดเวิร์ด ล้มป่วยร้ายแรงในตอนที่พระองค์ยังเด็กมาก แม้จะทรงหายดี แต่พระขนิษฐาของเบียทริซ แคทเธอรีน สิ้นพระชนม์ด้วยวัยที่เด็กมาก ทิ้งพระบิดามารดาของเบียทริซให้จมอยู่กับความเศร้า แคทเธอรีน ที่มีความเป็นไปได้ว่าเป็นโรคเสื่อมที่เป็นสาเหตุให้พระองค์หูหนวก สิ้นพระชนม์ตอนพระชนมายุ 4 พรรษา

ชาวอังกฤษไม่พอใจพระเจ้าเฮนรี่ที่ 3 ที่ปล่อยให้เอลินอร์กับพระญาติสายซาวัวเข้ามามีบทบาทในระบอบกษัตริย์ และเหล่าบารอนเรียกร้องขออำนาจเพิ่ม ใน ค.ศ. 1263 เอลินอร์อยู่ในเรือพระราชพิธีที่ถูกโจมตีโดยชาวเมืองลอนดอน ความเกลียดชังที่รุนแรงและขมขื่นนี้สร้างปัญหามากมายให้กับเฮนรี่ที่ 3 และครอบครัว ในทางกลับกัน เอลินอร์กับเฮนรี่มีความสุขกับชีวิตแต่งงาน และเบิยทริซเติบโตขึ้นมาท่ามกลางความรัก สนิทสนมกับพี่น้อง

## การเสกสมรสและบุตร
เฮนรี่ทำการเจรจาให้เบียทริซแต่งงานกับกษัตริย์แห่งฝรั่งเศสและยังปฏิเสธข้อเสนอให้พระองค์เสกสมรสกับพระโอรสของกษัตริย์แห่งนอร์เวย์ ในตอนที่พระองค์มีพระชนมายุ 18 พรรษา ทรงเสกสมรสกับจอห์น เดอ เดรอซ์ ทายาทในดัชชีบริททานี พระองค์กับจอห์นที่ 2 มีบุตรด้วยกันหกคน

# อาร์เธอร์ที่ 2 ดยุคแห่งบริททานี (ค.ศ. 1261-1312)
# จอห์นแห่งบริททา เอิร์ลแห่งริชมอนด์ (ค.ศ. 1266-1334)
# มารีแห่งบริททานี เคานเตสแห่งเซนต์โพล ภรรยาของกีย์ที่ 3 แห่งชาตีลย็อง (ค.ศ. 1268-1339)
# ปิแอร์ ไวส์เคานต์แห่งเลออน
# บล็องช์แห่งบริททานี ภรรยาของฟิลิปแห่งอาร์ทัวส์ (ค.ศ. 1271-1327)
# เอลินอร์แห่งบริททานี พระอธิการิณีแห่งฟ็องเตฟรูลต์ (ค.ศ. 1275-1342)

## การสิ้นพระชนม์
เบียทริซสิ้นพระชนม์เมื่อ 24 มีนาคม ค.ศ. 1275 ในลอนดอน อังกฤษ จอห์นที่ 2 ให้เกียรติภรรยาด้วยการสร้างโบสถ์น้อยให้บนที่ดินส่วนตัวหรือไม่ก็ในโบสถ์ที่ใหญ่กว่า ที่แล้วเสร็จในตอนที่เขาตาย เขากับเบียทริซจึงได้อยู่ด้วยกันอีกครั้ง เบียทริซถูกฝังที่โบสถ์เกรย์เฟรียร์ในกรีนิช ลอนดอน พระสวามีของพระองค์สืบทอดต่อเป็นดยุคหลังการสิ้นพระชนม์ของพระองค์ 11 ปี เบียทริซจึงไม่เคยถูกขนานนามว่าดัชเชสแห่งบริททานี

## อ้างอิง


หมวดหมู่:เจ้าหญิงอังกฤษ
หมวดหมู่:ราชวงศ์แพลนทาเจเนต
หมวดหมู่:บุคคลจากบอร์โด
หมวดหมู่:พระราชธิดาในพระมหากษัตริย์
ชาลส์ เคอร์ทิส

**ชาร์ลส์ เคอร์ทิส** () (25 มกราคม พ.ศ. 2403 - 8 กุมภาพันธ์ พ.ศ. 2479) เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 31 ระหว่าง พ.ศ. 2472 ถึง 2476 ในสมัยประธานาธิบดีเฮอร์เบิร์ต ฮูเวอร์

หมวดหมู่:รองประธานาธิบดีสหรัฐ
หมวดหมู่:พรรคริพับลิกัน (สหรัฐ)
หมวดหมู่:นักการเมืองอเมริกัน
หมวดหมู่:บุคคลจากโทพีกา
เติ้ง ยฺหวี่

**เติ้ง ยฺหวี่** (鄧禹; ค.ศ. 2–58) ชื่อรองว่า **จ้งหฺวา** (仲華)  เป็นขุนนางและขุนพลแห่งราชวงศ์ฮั่นผู้มีส่วนสำคัญในการทัพของจักรพรรดิฮั่นกวังอู่ (汉光武帝) เพื่อรื้อฟื้นราชวงศ์ฮั่น เขาเป็นที่รู้จักดีในประวัติศาสตร์เพราะมีผลงานมาตั้งแต่ยังเยาว์ แต่ชื่อเสียงหลักของเขาอยู่ที่ความสามารถในการเลือกใช้คนได้ถูกกับงานมากกว่าจะเป็นความสามารถทางทหาร

หลังจักรพรรดิฮั่นกวังอู่สวรรคตใน ค.ศ. 57 เติ้ง ยฺหวี่ ซึ่งเป็นที่นับถือในฐานะผู้นำของหมู่ผู้เคยถวายความช่วยเหลือแก่ฮั่นกวังอู่ในการรื้อฟื้นราชวงศ์ฮั่นได้รับตำแหน่งกิตติมศักดิ์จากจักรพรรดิฮั่นหมิง (漢明帝) โอรสของฮั่นกวังอู่ โดยได้เป็นราชครู (太傅; "ครูใหญ่")

เติ้ง ยฺหวี่ ยังเป็นพระอัยกาของเติ้ง ซุย (鄧綏) มเหสีของจักรพรรดิฮั่นเหอ (漢和帝)

หมวดหมู่:ขุนนางจีน
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันตก
หมวดหมู่:บุคคลในยุคราชวงศ์ซิน
หมวดหมู่:บุคคลในยุคราชวงศ์ฮั่นตะวันออก
หมวดหมู่:อัครมหาเสนาบดีจีน
หมวดหมู่:ขุนพลในยุคราชวงศ์ฮั่น
ฟาร์ม

thumb|250px|ฟาร์มในสหรัฐ จะเห็นทุ่งรูปวงกลมเนื่องจากการใช้การชลประทานแบบหมุนกลาง (center pivot irrigation)
**ฟาร์ม** หรือ **ไร่นา** () เป็นพื้นที่ดินที่อุทิศให้กับกระบวนการกสิกรรมเป็นหลักโดยมีความมุ่งหมายหลักเพื่อผลิตอาหารและธัญพืชอื่น เป็นสิ่งอำนวยความสะดวกพื้นฐานในการผลิตอาหาร คำว่า "ฟาร์ม" ใช้กับหน่วยแยกแต่ละชนิด เช่น ไร่ผัก ไร่ผลไม้ ฟาร์มวัวนม ฟาร์มหมู ฟาร์มสัตว์ปีก ไร่เชื้อเพลิงชีวภาพและโภคภัณฑ์อื่น คำว่า "ฟาร์ม" รวมถึงฟาร์มสัตว์ (ranch), feedlot, สวนผลไม้ (orchard) ไร่ใหญ่ (plantation), ที่ดินแปลงย่อย (smallholding) และรวมบ้านไร่และสิ่งปลูกสร้างทางการเกษตรตลอดจนที่ดินด้วย ในสมัยใหม่ คำนี้ยังใช้กับปฏิบัติการอุตสาหกรรมอย่างฟาร์มกังหันลมและฟาร์มปลา ซึ่งทั้งสองสามารถอยูบนบกหรือในทะเลก็ได้


หมวดหมู่:ที่อยู่อาศัยมนุษย์
หมวดหมู่:การจัดการที่ดิน
หมวดหมู่:วัฒนธรรมชนบท
หมวดหมู่:ภูมิศาสตร์ชนบท
ISO 3166-2:SJ

[thumb|[Adventdalen|หุบเขาแอดเวนต์ () ในสฟาลบาร์]]
**ISO 3166-2:SJ**  เป็นรายการรหัสสำหรับสฟาลบาร์และยานไมเอนในมาตรฐาน ISO 3166-2 ซึ่งเป็นส่วนหนึ่งของมาตรฐาน ISO 3166 เผยแพร่โดยองค์การระหว่างประเทศว่าด้วยการมาตรฐาน (ไอโซ) ซึ่งได้กำหนดรหัสสำหรับชื่อของเขตการปกครองระดับท้องถิ่นและกำหนดรหัสสำหรับทั้งประเทศด้วย ISO 3166-1 

"สฟาลบาร์และยานไมเอน" ไม่ได้อยู่ในฐานะเขตการปกครองแต่เป็นดินแดนสองส่วนของนอร์เวย์ที่มีขอบเขตอำนาจศาลและกฎหมายแยกจากกัน กล่าวคือ "สฟาลบาร์" และ "ยานไมเอน" เขตการปกครองระดับรองลงไปของสฟาลบาร์และยานไมเอนจะอยู่ภายใต้รายการรหัสมาตรฐานของนอร์เวย์ (ISO 3166-2:NO) คือรหัส NO-21 สำหรับสฟาลบาร์ และรหัส NO-22 สำหรับยานไมเอน ทำให้ปัจจุบันไม่มีรหัสมาตรฐาน ISO 3166-2 สำหรับสฟาลบาร์และยานไมเอน

## การจัดสรร
สฟาลบาร์และยานไมเอนเป็นดินแดนอันห่างไกลของประเทศนอร์เวย์ สฟาลบาร์เป็นกลุ่มเกาะในภูมิภาคอาร์กติก ตั้งอยู่กลางทางระหว่างนอร์เวย์แผ่นดินใหญ่กับขั้วโลกเหนือ เกาะต่าง ๆ ในกลุ่มเกาะนี้กระจายตัวอยู่ระหว่างละติจูด 74 องศา ถึง 81 องศาเหนือ และลองจิจูด 10 องศา ถึง 35 องศาตะวันออก สนธิสัญญาสฟาลบาร์ซึ่งลงนามใน พ.ศ. 2463 เป็นการรับรองอธิปไตยของนอร์เวย์เหนือสฟาลบาร์ และ *[[พระราชบัญญัติสฟาลบาร์]]* พ.ศ. 2468 ได้สถาปนาการปกครองโดยผู้ว่าราชการสฟาลบาร์ที่มาจากการแต่งตั้ง

ยานไมเอนเป็นเกาะภูเขาไฟในมหาสมุทรอาร์กติก ตั้งอยู่ที่รอยต่อระหว่างทะเลนอร์วีเจียนกับทะเลกรีนแลนด์ ตั้งแต่ พ.ศ. 2537 เกาะนี้ได้รับการบริหารโดยผู้ว่าราชการเทศมณฑลนูลัน และอำนาจบางส่วนมอบให้กับผู้บัญชาการสถานีบนเกาะ

รายการรหัสของสฟาลบาร์และยานไมเอนจะอยู่ภายใต้รายการรหัสมาตรฐานของนอร์เวย์ (ISO 3166-2:NO) โดยอิงตามรายการของ ISO 3166-1 รหัส SJ, สฟาลบาร์และยานไมเอนจดทะเบียนโดเมนอินเทอร์เน็ตระดับบนสุดตามรหัสประเทศ (ccTLD) คือ .sj แต่กลับไม่ได้ใช้เหมือนกับ TLD ของเกาะบูเว (.bv) เพราะนโยบายไม่ให้ลงทะเบียนใด ๆ บนโดเมน .sj และบังคับให้สถาบันต่าง ๆ บนสฟาลบาร์ใช้โดเมนของนอร์เวย์ (.no) แทน

## รายการรหัส
ในปัจจุบันไม่มีรหัสย่อยที่ถูกกำหนดใน ISO 3166-2: SJ แต่ถึงอย่างนั้นสฟาลบาร์และยานไมเอนได้รับรหัสย่อยแยกต่างหากใน ISO 3166-2: NO ของนอร์เวย์ 

## ดูเพิ่ม
* ISO 3166-2
* ISO 3166-1

## อ้างอิง

## ข้อมูลเพิ่มเติม
* ISO Online Browsing Platform: SJ

หมวดหมู่:มาตรฐานไอเอสโอ
หมวดหมู่:ภูมิศาสตร์นอร์เวย์
เติ้ง ซุย

**เติ้ง ซุย** (鄧綏; ค.ศ. 81–121) ฐานันดรศักดิ์ **จักรพรรดินีเหอซี** (和熹皇后) เป็นจักรพรรดินีสมัยราชวงศ์ฮั่น เป็นมเหสีองค์ที่สองของจักรพรรดิฮั่นเหอ (漢和帝) และต่อมาเป็นพระพันปีสำเร็จราชการแทนโอรสของตน คือ จักรพรรดิฮั่นชาง (漢殤帝) รวมถึงหลานของตน คือ จักรพรรดิฮั่นอัน (漢安帝) ในช่วง ค.ศ. 106–121 ในช่วงที่พระนางสำเร็จราชการนั้น เกิดภัยธรรมชาติและสงครามกับกลุ่ม ซฺยงหนู (匈奴) และเชียง (羌) แต่พระนางสามารถรับมือได้โดยเรียบร้อย พระนางยังเป็นที่ยกย่องด้านการบริหารกระบวนการยุติธรรมทางอาญา จึงถือกันว่า พระนางเป็นผู้ปกครองที่ปรีชาสามารถ และอาจเป็นผู้บริหารที่มีประสิทธิภาพคนสุดท้ายในช่วงราชวงศ์ฮั่นตะวันออก เพราะผู้ปกครองนับแต่นั้นมาก็ไร้ความสามารถกันโดยมาก

หมวดหมู่:จักรพรรดินีจีน
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันออก
หมวดหมู่:จักรพรรดินีราชวงศ์ฮั่น
หมวดหมู่:จักรพรรดินีพันปีหลวงแห่งราชวงศ์ฮั่น
หมวดหมู่:บุคคลที่เสียชีวิตในปี พ.ศ. 664
หมวดหมู่:ผู้สำเร็จราชการแทนพระองค์ในยุคราชวงศ์ฮั่น
น้ำอ้อย

thumb|วิดีทัศน์แสดงวิธีการสกัดน้ำอ้อย
**น้ำอ้อย** เป็นน้ำเชื่อมที่สกัดจากอ้อยในเครื่องบด หลายประเทศบริโภคเป็นเครื่องดื่ม โดยเฉพาะในที่ที่ปลูกเชิงพาณิชย์อย่างเอเชียตะวันออกเฉียงใต้ อนุทวีปอินเดีย ประเทศอียิปต์และละตินอเมริกา  น้ำอ้อยเป็นสารตั้งต้นหนึ่งของรัม

หมวดหมู่:น้ำเชื่อม
หมวดหมู่:น้ำตาล
หมวดหมู่:เครื่องดื่ม
หมวดหมู่:เครื่องดื่มเวียดนาม
ชาลส์ ดอว์ส

**ชาร์ลส์ เกตส์ ดอว์ส** () (27 สิงหาคม พ.ศ. 2408 - 23 เมษายน พ.ศ. 2494) เป็นนายธนาคาร, นายพล, นักการทูต, และนักการเมืองชาวอเมริกัน ดํารงตําแหน่งรองประธานาธิบดีแห่งสหรัฐอเมริกา คนที่ 30 ระหว่าง พ.ศ. 2468 ถึง 2472 ในสมัยประธานาธิบดีแคลวิน คูลิดจ์ สำหรับการทำงานของเขาในการวางแผนการดอวส์สำหรับค่าปฏิกรรมสงครามโลกครั้งที่หนึ่ง เขาได้รับรางวัลโนเบลสาขาสันติภาพเมื่อปี พ.ศ. 2468

หมวดหมู่:รองประธานาธิบดีสหรัฐ
หมวดหมู่:พรรคริพับลิกัน (สหรัฐ)
หมวดหมู่:นักการเมืองอเมริกัน
หมวดหมู่:บุคคลจากรัฐโอไฮโอ
หมวดหมู่:บุคคลจากรัฐอิลลินอย
หมวดหมู่:ผู้ได้รับรางวัลโนเบลสาขาสันติภาพ
หมวดหมู่:ชาวอเมริกันผู้ได้รับรางวัลโนเบล
เหตุการณ์ความไม่สงบในฟุตบอลถ้วยพระราชทาน ก 2553

เหตุการณ์ความไม่สงบในฟุตบอลถ้วยพระราชทานประเภท ก. ประจำปี 2552 เป็นเหตุตะลุมบอนที่เกิดขึ้นเมื่อวันที่ 20 กุมภาพันธ์ 2553 ณ สนามกีฬาศุภชลาศัย ในการแข่งขันระหว่าง สโมสรฟุตบอลการท่าเรือไทย และ สโมสรฟุตบอลเมืองทอง-หนองจอก ยูไนเต็ด

## เหตุการณ์
จากกรณีที่ เมืองทอง-หนองจอก ยูไนเต็ด ได้ประตูที่สอง ในนาทีที่ 81 ดาโน เซียกา โหม่งเข้าประตูไปนั้น แฟนบอลการท่าเรือไทย มองว่า ผู้ตัดสินในเกมนั้น (อรรถกร เวชการ) ตัดสินผิดลาด และมิงจังหวะนั้นเป็นลูกแฮนด์บอล ทำให้แฟนบอลการท่าเรือไทย ไม่พอใจ จนมีการขว้างปาขวดน้ำและสิ่งของลงสนาม และจุดพลุไฟเขวี้ยงลงมา รวมถึงจุดประทัด จนเกมต้องยุติลงกลางคัน

ก่อนที่ในเวลาต่อมา เหตุการณ์จะบานปลายเมื่อ แฟนบอล การท่าเรือไทย พังรั้วกั้นเข้าไปทำร้ายกองเชียร์ของเมืองทองฯ จนคนดูวิ่งหนีกระโดดลงจากอัฒจันทร์ ขณะที่เจ้าหน้าที่ตำรวจและสารวัตรทหาร ที่มีเพียงไม่กี่คนไม่สามารถคุมสถานการณ์ได้ ทำให้เกิดเหตุวิวาทชกต่อยกันรอบสนาม ขณะเดียวกันก็มีรายงานว่า ผู้เล่นของการท่าเรือไทย อย่าง พงศ์พิพัฒน์ คำนวณ เป็นผู้พยายามชักชวนแฟนๆ ให้ประท้วงว่าประตูที่สองนั้นเกิดจากการแฮนด์บอล ซึ่งถือว่ามีเจตนายั่วยุให้แฟนบอลเริ่มคว้างปาสิ่งของ

โดยมีรายงานว่า มีแฟนบอล เมืองทองฯ ยูไนเต็ด บาดเจ็บ 9 คน และแฟนการท่าเรือไทยบาดเจ็บ 1 คน โดยมีรายงานข่าวอีกว่า เจ้าหน้าที่สารวัตรทหาร ไม่สนใจเอาเป็นธุระ ในการควบคุมระงับเหตุทะเลาะวิวาท

## เหตุการณ์สืบเนื่อง

### ทางคดีความ
ภายหลังจากเกมจบลง ทาง สมาคมฟุตบอลแห่งประเทศไทยฯ โดย องอาจ ก่อสินค้า เลขาธิการสมาคมฯ ได้ตั้งคณะกรรมการสอบสวนเหตุการณ์นี้ โดยมี พล.ต.ท.วรพงษ์ ชิวปรีชา อุปนายกสมาคมฯ และ ผู้บัญชาการตำรวจนครบาล ดำเนินการสอบสวนพร้อมกับดำเนินคดี โดยได้นำเทปบันทึกภาพการแข่งขันเป็นหลักฐานและดำเนินการออกหมายจับ โดยต่อมาได้มีการดำเนินคดีผู้ก่อเหตุจำนวนทั้งหมด 10 ราย ซึ่งได้เข้ามามอบตัวและแสดงการขอโทษต่อแฟนบอลของ เมืองทองฯ ยูไนเต็ด 

ต่อมาศาลแขวงปทุมวัน มีคำพิพากษาให้จำคุกจำเลยทั้งหมดเป็นเวลา 2 เดือน จำเลยไม่เคยกระทำผิดมาก่อนลดโทษเหลือ 1 เดือน ประกอบกับจำเลยให้การรับสารภาพจึงให้รอลงอาญาไว้ 1 ปี ปรับ 2,000 บาท บำเพ็ญสาธารณกุศลอีก 12 ชั่วโมง รายงานตัวต่อกรมคุมประพฤติ 4 ครั้ง ต่อ 1 ปี

### การลงโทษต่อสโมสรฟุตบอลและผู้เล่น
ภายหลังจากที่เหตุการณ์จลาจล จนไม่สามารถแข่งขันต่อได้ ทาง พิเชษฐ์ มั่นคง ประธานสโมสรการท่าเรือไทย ได้ประกาศขอยอมแพ้ และยกตำแหน่งชนะเลิศการแข่งขันให้กับ สโมสรเมืองทอง-หนองจอก ยูไนเต็ด และผู้ควบคุมการแข่งขันในเวลานั้น (ภิรมย์ อั๋นประเสริฐ) ได้ถือว่าการแข่งขันจบลงแล้ว แม้ว่าจะเหลือเวลาในการแข่งขันอีก 9 นาที

โดยทางคณะกรรมการสอบสวนเหตุการณ์ฯ ได้มีบทลงโทษกับทาง สโมสรฟุตบอลการท่าเรือไทย ในการแบนไม่ให้แข่งขันในสนามเหย้าของตน ในเกมการแข่งขันใน ฤดูกาล 2554 3 เกม ปรับเงิน 130,000 บาท ลงโทษแบนผู้เล่น พงศ์พิพัฒน์ คำนวณ 3 เกม และลงโทษแบน สะสม พบประเสริฐ และ เรอเน เดอซาแยร์ ห้ามคุมทีมข้างสนาม 3 เกม รวมไปถึงแบนแฟนบอลผู้ก่อเหตุ ห้ามเข้าสนามเป็นเวลา 1 ปี โดยรูปประกาศห้ามเข้าหน้าสนาม

ในส่วนพิธีการรับถ้วยรางวัล ทางสโมสรเมืองทองฯ ยูไนเต็ด ได้เข้ารับถ้วยรางวัลอย่างเป็นทางการ ต่อหน้าพระบรมฉายาลักษณ์ เมื่อวันที่ 29 มกราคม 2554 

## อ้างอิง

หมวดหมู่:ฟุตบอลไทยในปี พ.ศ. 2553
หมวดหมู่:สโมสรฟุตบอลเมืองทอง ยูไนเต็ด
หมวดหมู่:สโมสรฟุตบอลการท่าเรือ
หมวดหมู่:อุบัติเหตุและอุบัติการณ์ที่เกี่ยวข้องกับการแข่งขันกีฬา
หมวดหมู่:เหตุการณ์ในกรุงเทพมหานคร
หมวดหมู่:เขตปทุมวัน
สเปซชิปทู

**สเกลด์คอมโพสิตส์ รุ่น 339 สเปซชิปทู** หรือ **เอสเอสทู** () เป็นเครื่องบินอวกาศแบบวงโคจรย่อยออกแบบสำหรับการท่องเที่ยวอวกาศ ผลิตโดยเดอะสเปซชิปคอมปะนี

สเปสชิปทูถูกขนไปยังความสูงปล่อยตัวโดยสเกลด์คอมโพสิตส์ไวท์ไนท์ทู (Scaled Composites White Knight Two) ก่อนถูกปล่อยตัวให้บินไปยังชั้นบรรยากาศส่วนบนด้วยเครื่องยนต์จรวด จากนั้นจึงร่อนกลับมายังโลกและจอดบนรันเวย์แบบเครื่องบินปกติ ยานอวกาศนี้เปิดตัวสู่สาธารณะเมื่อวันที่ 7 ธันวาคม พ.ศ. 2552 เกือบสามปีหลังจากการทดสอบบินโดยไม่ใช้เครื่องยนต์ก็ได้มีการทดสอบบินแบบใช้เครื่องยนเป็นครั้งแรกเมื่อวันที่ 29 เมษายน พ.ศ. 2556

เวอร์จินกาแลกติกวางแผนจะบริหารหมู่กองบินเครื่องบินอวกาศประกอบด้วยสเปซชิปทูจำนวนห้าลำให้เป็นบริการขนส่งผู้โดยสารเอกชน และได้เริ่มเปิดรับจองแล้วบางส่วน โดยมีราคาตั๋วเที่ยวแบบวงโคจรย่อยอยู่ที่ 250,000 ดอลลาห์สหรัฐ เครื่องบินอวกาศนี้ยังสามารถใช้ขนส่งสิ่งของทางวิทยาสตร์สำหรับนาซาและองค์กรอื่น ๆ

เมื่อวันที่ 31 ตุลาคม พ.ศ. 2554 ระหว่างเที่ยวบินทดสอบ VSS ''Enterprise'' เครื่องบินสเปสชิปทูลำแรกหักกลางอากาศและตกลงบนทะเลทรายโมฮาวี การตรวจสอบเบื่องต้นชี้ว่าอาจเป็นเพราะระบบลดระดับได้ทำงานก่อนกำหนด นักบินหนึ่งคนเสีนชีวิตส่วนอีกคนบาดเจ็บสาหัดที่หัวไหล่ระหว่างกระโดดร่มชูชีพลงมาจากเครื่องบิน

เครื่องบินสเปซชิปทูลำที่สอง VSS ''Unity'' เปิดตัวเมื่อวันที่ 19 กุมภาพันธ์ พ.ศ.​ 2559 ขณะนี้กำลังอยู่ระหว่างการทดลองบิน

## อ้างอิง

หมวดหมู่:เครื่องบินอวกาศ
หมวดหมู่:สเปซชิปทู
หมวดหมู่:การท่องเที่ยวอวกาศ
หมวดหมู่:สเกลด์คอมโพสิตส์
หมวดหมู่:เวอร์จินกาแลกติก
หมวดหมู่:เดอะสเปซชิปคอมปะนี
หยัน จี

**หยัน จี** (สิ้นพระชนม์เมื่อวันที่ 28 กุมภาพันธ์ ค.ศ. 126) ฐานันดรศักดิ์ **จักรพรรดินีอันซือ** (安思皇后) เป็นจักรพรรดินีสมัยราชวงศ์ฮั่น เป็นมเหสีของจักรพรรดิฮั่นอัน (漢安帝) เป็นที่รู้จักเพราะอุปนิสัยที่เล่นพรรคเล่นพวกและมักลอบวางแผนเล่นงานผู้อื่นจนได้เป็นจักรพรรดินีและเป็นพระพันปี ในช่วงสั้น ๆ แต่ที่สุดแผนการของพระนางล้มเหลวจนถูกประหารยกครัว

หมวดหมู่:จักรพรรดินีจีน
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันออก
หมวดหมู่:จักรพรรดินีราชวงศ์ฮั่น
หมวดหมู่:จักรพรรดินีพันปีหลวงแห่งราชวงศ์ฮั่น
จักรพรรดินีกงหมิ่น

**นางในหลี่** (李宫人, ? — 115) หรือ **จักรพรรดินีกงหมิ่น** (恭愍皇后) เป็นสนมของจักรพรรดิฮั่นอัน (漢安帝) และเป็นมารดาของจักรพรรดิฮั่นชุ่น (漢順帝)

ไม่นานหลังประสูติโอรส คือ หลิว เป่า (劉保) ใน ค.ศ. 115 นางก็ถูกพระนางหยัน จี (阎姬) ลอบสังหารด้วยาพิษ จน ค.ศ. 120 หลิว เป่า ได้เป็นรัชทายาท และใน ค.ศ. 125 ได้ครองราชย์เป็นจักรพรรดิฮั่นชุ่น จึงสถาปนานางเป็นจักรพรรดินีกงหมิ่นเมื่อ ค.ศ. 126

หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันออก
เจิ้ง จ้ง

**เจิ้ง จ้ง** (鄭眾; เสียชีวิต ค.ศ. 114) ชื่อรองว่า **จี้ฉ่าน** (季產) เป็นขันทีคนแรกในราชวงศ์ฮั่นที่ดำรงอำนาจอย่างแท้จริงในทางการเมือง สืบเนื่องจากเป็นที่ไว้วางพระทัยของจักรพรรดิฮั่นเหอ (漢和帝) หลังจากเขามีส่วนช่วยพระองค์ล้มล้างโคตรวงศ์ของจักรพรรดินีโต้ว (竇皇后) โดยเฉพาะโต้ว เซี่ยน (窦宪) พี่ชายของจักรพรรดินีโต้ว เจิ้ง จ้ง ยังเป็นคนสนิทของเติ้ง ซุย (鄧綏) มเหสีของจักรพรรดิฮั่นเหอ และเมื่อจักรพรรดิฮั่นเหอสวรรคตแล้ว เจิ้ง จ้ง ก็ยังอยู่ในอำนาจต่อไป โดยเฉพาะในช่วงที่พระนางเติ้ง ซุย สำเร็จราชการแทนโอรสของตน คือ จักรพรรดิฮั่นชาง (漢殤帝) และแทนหลาน คือ จักรพรรดิฮั่นอัน (漢安帝) อนึ่ง เจิ้ง จ้ง ยังเป็นขันทีคนแรกในราชวงศ์ฮั่นตะวันออกที่ได้รับบรรดาศักดิ์โหฺว (侯) ส่วนในราชวงศ์ฮั่นตะวันตกมีขันทีเพียงคนเดียวที่ได้บรรดาศักดิ์ดังกล่าว คือ สฺวี กวั่งฮั่น (許廣漢) บิดาของพระนางสฺวี ผิงจฺวิน (許平君) มเหสีของจักรพรรดิฮั่นเซฺวียน (汉宣帝)

หมวดหมู่:ขันทีจีน
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันออก
หมวดหมู่:บุคคลที่เกิดในปี พ.ศ. 657
สกุลเงินดิจิทัล

thumb|คำนิยาม เกี่ยวกับสกุลเงินดิจิทัล

**สกุลเงินดิจิทัล** (digital currency) คือ สกุลเงิน เงิน หรือที่มีลักษณะคล้ายเงินที่บริหารจัดการ จัดเก็บ หรือแลกเปลี่ยนบนระบบคอมพิวเตอร์แบบดิจิทัลโดยเฉพาะการจัดการผ่านอินเทอร์เน็ต ของสกุลเงินดิจิทัลได้แก่  (อัตราแลกเปลี่ยนสกุลเงินทั่วโลกธรรมชาติ) หรือ สกุลเงินเสมือน (virtual currency) โดยกิจกรรมการแลกเปลี่ยนเงินที่เกิดขึ้นจัดเก็บในรูปแบบของฐานข้อมูลจัดการโดยธนาคารหรือหน่วยงานที่เกี่ยวข้อง หรือจัดการแบบการเงินแบบไม่รวมศูนย์ (DeFi) สกุลเงินดิจิทัลมีลักษณะคล้ายสกุลเงินทั่วไป แตกต่างกันตรงที่ไม่มีรูปแบบทางกายภาพชัดเจน ไม่มีการพิมพ์ธนบัตรหรือผลิตเหรียญกษาปณ์

## อ้างอิง

หมวดหมู่:สกุลเงิน
หมวดหมู่:การพาณิชย์อิเล็กทรอนิกส์
โจเซฟ วานตัน มอร์ริสัน

**โจเซฟ วานตัน มอร์ริสัน** (, 4 พฤษภาคม 2326 — 15 กุมภาพันธ์ 2369) นายพลชาวอังกฤษเป็นที่รู้จักจากการบัญชาการกองทัพอังกฤษใน ยุทธการที่ฟาร์มไครสเลอร์ ในระหว่าง สงคราม ค.ศ. 1812 และ สงครามอังกฤษ–พม่าครั้งที่หนึ่ง

หมวดหมู่:นายพลชาวสหราชอาณาจักร
หมวดหมู่:บุคคลในสงครามอังกฤษ–พม่าครั้งที่หนึ่ง